I. Základné údaje o obstarávateľovi

## 1. Názov

Žilinský samosprávny kraj

## 2. Identifikačné číslo

IČO: 00020478

## 3. Adresa sídla

Úrad Žilinského samosprávneho kraja

Komenského 48, 011 09 Žilina

Slovenská republika

## 4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa

Ing. Erika Jurinová

predseda ŽSK

Úrad Žilinského samosprávneho kraja

Komenského 48, 011 09 Žilina

Slovenská republika

E-mail: predseda@zilinskazupa.sk

## 5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie

Mgr. Martin Hromada, PhD.

riaditeľ odboru kultúry Úradu ŽSK

Úrad Žilinského samosprávneho kraja

Komenského 48, 011 09 Žilina

Slovenská republika

Tel: 041/50320364, 0917 200 374

E-mail: [martin.hromada@zilinskazupa.sk](mailto:martin.hromada@zilinskazupa.sk)

# II. Základné údaje o strategickom dokumente

## 1. Názov

SMART Koncepcia rozvoja kultúry Žilinského samosprávneho kraja

## 2. Charakter

SMART Koncepcia rozvoja kultúry Žilinského samosprávneho kraja (ďalej aj SMART Koncepcia kultúry) je strednodobý strategický dokument v oblasti kultúry s regionálnym dosahom, ktorý podlieha posudzovaniu vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z. z.“).

## 3. Hlavné ciele

SMART Koncepcia kultúry je nový strategický, rozvojový dokument, ktorý na základe analýzy východiskovej situácie v Žilinskom kraji navrhuje stratégiu a smery ďalšieho rozvoja územia v oblasti kultúry a následne nastavuje vhodné opatrenia s uplatnením SMART princípov s cieľom zatraktívnenia ponuky návštevníkom.

SMART Koncepcia kultúry stanovuje globálny cieľ: „Ochraňovať kultúrne dedičstvo, zvyšovať efektivitu fungovania kultúrnych inštitúcií, rozvíjať kultúrny potenciál kraja a prehlbovať spoluprácu ľudí.“

Vo vzťahu k životnému prostrediu má Smat koncepcia kultúry Žilinského samosprávneho kraja naplánované investície smerujúce do zvyšovania energetickej efektívnosti budov, do obnoviteľných zdrojov energie, zadržiavania vody v areáloch kultúrnych inštitúcií, triedenia odpadov, recyklovania a ďalších aktivít podporujúcich mitigáciu dopadov klimatických zmien

Pre jeho naplnenie sú odporúčané nasledovné strategické priority:

Priorita 1: Aktívna ochrana a využitie kultúrneho dedičstva Žilinského kraja

Priorita 2: Efektívne fungovanie kultúrnych inštitúcií Žilinského samosprávneho kraja

Priorita 3: Rozvoj kultúrneho potenciálu a kreatívnych odvetví v Žilinskom kraji

Pre každú prioritu bolo pripravených niekoľko opatrení, ktoré majú dané strategické priority napĺňať:

|  |  |
| --- | --- |
| **Priorita 1** | **Aktívna ochrana a využitie kultúrneho dedičstva Žilinského kraja** |
| Opatrenie 1 | Vytváranie a zlepšovanie podmienok pre realizáciu vedecko-výskumnej činnosti vrátane výstupov (výstavy, publikácie) |
| Opatrenie 2 | Realizácia odbornej ochrany, bezpečnosti a evidencie kultúrneho dedičstva a ich digitalizácia |
| Opatrenie 3 | Udržiavanie a rozširovanie ponukového portfólia kultúrnych inštitúcií vrátane akvizícií |
| Opatrenie 4 | Modernizácia prezentácie kultúrneho dedičstva a rozširovanie doplnkových služieb s využitím smart riešení – inovácií, nových technológií a nových metód marketingu |
| Opatrenie 5 | Ochrana a obnova národných kultúrnych pamiatok |
|  |  |
| **Priorita 2** | **Efektívne fungovanie kultúrnych inštitúcií Žilinského samosprávneho kraja** |
| Opatrenie 6 | Znižovanie investičného dlhu na budovách kultúrnych inštitúcií a zlepšenie ich technického vybavenia |
| Opatrenie 7 | Vytvorenie systému monitoringu návštevnosti kultúrnych inštitúcií kraja a informačných databáz |
| Opatrenie 8 | Zlepšenie starostlivosti o návštevníkov a socioekonomických partnerov a marketingovej komunikácie |
| Opatrenie 9 | Zvyšovanie odbornej spôsobilosti zamestnancov vrátane kompetencií 21. storočia |
| Opatrenie 10 | Citlivé a motivované udržanie/zvyšovanie finančnej sebestačnosti kultúrnych inštitúcií |
| Opatrenie 11 | Vytváranie podmienok pre zabezpečenie dostatku odborných pracovníkov v oblasti kultúry |
|  |  |
| **Priorita 3** | **Rozvoj kultúrneho potenciálu a kreatívnych odvetví v Žilinskom kraji** |
| Opatrenie 12 | Udržanie a budovanie efektívneho systému podpory subjektov a aktérov, pôsobiacich v oblasti kultúry na území kraja |
| Opatrenie 13 | Podpora tvorby, výroby, produkcie a distribúcie umeleckej tvorby |
| Opatrenie 14 | Podpora budovania partnerstiev na regionálnej, slovenskej a medzinárodnej úrovni vrátane verejno-súkromných partnerstiev |
| Opatrenie 15 | Vytváranie podmienok pre rozvoj nezávislej kultúry a kultúrno-kreatívneho priemyslu v rámci budovania regionálneho ekosystému |
| Opatrenie 16 | Rozvoj nástrojov motivácie pre dobrovoľnícku prácu v oblasti kultúry |
| Opatrenie 17 | Poskytovanie metodickej podpory subjektom, pôsobiacim v oblasti kultúry na území kraja |
| Opatrenie 18 | Využívanie cudzích finančných zdrojov (EŠIF, INTERREG, MK SR, EEA granty, súkromné zdroje, a iné) |

Ku každému opatreniu prislúcha indikatívny zoznam konkrétnych aktivít, realizáciou ktorých sa bude napĺňať príslušného opatrenia.

SMART Koncepcia kultúry je jedným z výstupov projektu „Inteligentný a lepší Žilinský samosprávny kraj“, ktorý bol podporený v rámci Operačného programu Efektívna verejná správa. Zároveň navrhované opatrenia budú v primeranej podrobnosti premietnuté do Programu hospodárskeho rozvoja a sociálneho rozvoja Žilinského samosprávneho kraja.

## 4. Obsah (osnova)

SMART Koncepcia kultúry pozostáva z nižšie uvedených hlavných častí:

[I  Úvod a zhrnutie](#_Toc70499422)

[II Analytická časť](#_Toc70499423)

[II.1 Všeobecný a legislatívny rámec](#_Toc70499424)

[II.2 Základné údaje výkonov kultúry v ŽSK](#_Toc70499425)

[II.3 Divadlá](#_Toc70499426)

[II.4 Galérie](#_Toc70499433)

[II.5 Knižnice](#_Toc70499439)

[II.6 Kultúrne strediská](#_Toc70499446)

[II.7 Hvezdáreň](#_Toc70499453)

[II.8 Múzeá](#_Toc70499460)

[II.9 Nezávislá kultúra a kultúrno kreatívny priemysel](#_Toc70499467)

[II.10 Vplyv pandémie COVID 19 na kultúru a kreatívne odvetvia](#_Toc70499471)

[II.11 SMART IoT riešenia](#_Toc70499474)

[III Strategická časť](#_Toc69307756)

[III.1 Globálny cieľ](#_Toc69307757)

[III.2 Strategické priority](#_Toc69307758)

[III.3 Súlad so strategickými prioritami na vyššej úrovni](#_Toc69307759)

[III.4 Identifikácia synergií a komplementarít](#_Toc69307760)

[III.5 Stručný popis navrhnutých opatrení a aktivít](#_Toc69307761)

[III.6 Kľúčové ukazovatele výkonnosti (KPI)](#_Toc69307762)

[IV Vykonávacia časť](#_Toc69307763)

[IV.1 Inštitucionálne a organizačné zabezpečenie realizácie koncepcie](#_Toc69307764)

[IV.2 Indikatívny časový harmonogram realizácie koncepcie](#_Toc69307765)

[IV.3 Indikatívny finančný harmonogram realizácie koncepcie](#_Toc69307766)

[IV.4 Indikatívny zoznam projektových zámerov a smart riešení](#_Toc69307767)

[IV.5 Monitorovanie a hodnotenie koncepcie](#_Toc69307768)

## 5. Uvažované variantné riešenia zohľadňujúce ciele a geografický rozmer strategického dokumentu

Strategický dokument sa predkladá invariantne. V rámci procesu posudzovania vplyvov dokumentu bude jeho obsah a v ňom navrhované riešenia porovnávané s nulovým variantom.

## 6.Vecný a časový harmonogram prípravy

1. Analytická časť – 1.9.2020 – 31.12.2020

2. Návrhová časť – 1.1.2021 – 30.4.2021

3. Prezentačné workshopy a zapracovanie pripomienok – 1.5.2021 – 31.8.2021

## 7. Vzťah k iným strategickým dokumentom

***Strategické dokumenty na na európskej úrovni??***

* Benátska charta
* FLORENTSKÁ CHARTA
* Deklarácia práv UNESCO pre budúce generácie
* Deklarácia na ochranu tmavého neba a práva sledovať hviezdy - Deklarácia La Palma

***Strategické dokumenty a politiky SR??***

* Vízia a stratégia rozvoja Slovenska do roku 2030
* Stratégia ochrany pamiatkového fondu na roky 2017 – 2022
* Stratégia rozvoja kreatívneho priemyslu v Slovenskej republike
* Stratégia rozvoja kultúry na roky 2014 – 2020
* Národná stratégia regionálneho rozvoja Slovenska
* Plán obnovy a odolnosti SR
* Partnerská dohoda na roky 2014-2020,
* Partnerská dohoda na roky 2021-2027 (návrh),
* Operačný program Slovensko (draft)
* Ďalšie sektorové strategické dokumenty pre územie Slovenska

***Strategické dokumenty na regionálnej a miestnej úrovni??***

* Program hospodárskeho a sociálneho rozvoja Žilinského samosprávneho kraja pre roky 2014 – 2020,
* Výročné správy kultúrnych inštitúcií v zriaďovateľskej pôsobnosti Žilinského samosprávneho kraja
* Návrh Vstupnej správy pre spracovanie PHRSR/IUS Žilinského kraja

## 8. Orgán kompetentný na jeho prijatie

Zastupiteľstvo Žilinského samosprávneho kraja.

## 9. Druh schvaľovacieho dokumentu

Uznesenie Zastupiteľstva Žilinského samosprávneho kraja

# III. Základné údaje o predpokladaných vplyvoch strategického dokumentu na životné prostredie vrátane zdravia

## 1. Požiadavky na vstupy

Požiadavky na vstupy strategického dokumentu sú uvedené v analytickej časti strategického dokumentu, a to najmä:

* kvantitatívna a kvalitatívna analýza súčasného stavu kultúrnych inštitúcií v Žilinskom kraji
* SWOT analýza – identifikácia silných stránok, slabých stránok, definovanie príležitostí a ohrození na území Žilinského kraja

Požiadavky na vstupy spojené s implementáciou strategického dokumentu vo vzťahu k životnému prostrediu súvisia najmä s:

* potrebou vody,
* potrebami energie (napr. elektrina, plyn, teplo, pohonné hmoty),
* potrebou surovín,
* nárokmi na dopravu a inú infraštruktúru a s nárokmi na pracovné sily,
* v prípade budovania nových zariadení so záberom pôdy.

Na úrovni strategického dokumentu nie sú k dispozícii podrobnejšie informácie o rozsahu uvedených vstupov. Tieto údaje budú konkretizované až v rámci prípravy konkrétnych aktivít smerujúcich k naplneniu strategického dokumentu.

## 2. Údaje o výstupoch

Výstupom bude strategický dokument „SMART Koncepcia rozvoja kultúry Žilinského samosprávneho kraja“ schválený Zastupiteľstvom Žilinského samosprávneho kraja. SMART Koncepcia kultúry v strategickej časti formuluje základný globálny cieľ a strategické priority, zoznam opatrení a aktivít na zabezpečenie realizácie, finančný plán, zoznam merateľných ukazovateľov a návrh jej monitoringu plnenia a hodnotenia.

Výstupom je zároveň implementácia environmentálne prijateľných strategických opatrení zameraných na rozvoj kultúry a zvýšenie atraktivity kultúrnych inštitúcií v kraji pre návštevníkov a obyvateľov kraja.

## 3. Údaje o priamych a nepriamych vplyvoch na životné prostredie

Predpokladá sa, že implementácia opatrení navrhovaných v SMART koncepcii rozvoja kultúry bude mať neutrálne nepriame vplyvy a dopady na životné prostredie. Stratégia sa zameriava najmä na „mäkké“ smart opatrenia viažuce sa na existujúce kultúrne inštitúcie v Žilinskom kraji so zreteľom na aktívnu ochranu a využitie kultúrneho dedičstva Žilinského kraja (napr. vedecko-výskumná činnosť, ochrana a bezpečnosť kultúrneho dedičstva, rozširovanie portfólia a modernizácia prezentácie kultúrneho dedičstva a pod.), efektívne fungovanie kultúrnych inštitúcií Žilinského samosprávneho kraja (napr. znižovanie investičného dlhu na budovách, rozvoj marketingu, zvyšovanie finančnej sebestačnosti a pod.) a rozvoj kultúrneho potenciálu a kreatívnych odvetví v Žilinskom kraji (napr. budovanie systému podpory subjektov a aktérov v kultúre, podpora tvorby, výroby, produkcie a distribúcie umeleckej tvorby, budovanie partnerstiev a pod.).

SMART koncepcia rozvoja kultúry taktiež navrhuje vybudovanie nových zariadení v oblasti kultúry (depozitárne a skladové priestory, kreatívne centrum, …) na území kraja. Pri výstavbe týchto zariadení sa však nepredpokladajú výrazne negatívne vplyvy na životné prostredie, okrem iného aj z dôvodu, že ich výstavba bude podmienená splnením kritérií energetickej efektívnosti a šetrnosti k životnému prostrediu. Taktiež je možné predpokladať, že prípadné negatívne vplyvy počas ich výstavby budú mierne a budú mať obmedzenú dobu trvania.

## 4. Vplyv na zdravotný stav obyvateľstva

Strategický dokument nemá priamy vplyv na zdravie obyvateľov, ale vytvára predpoklady pre zvýšenie kvality ich života.

Predpokladaný vplyv SMART Koncepcie kultúry na zdravotný stav obyvateľov sa očakáva pozitívny, vzhľadom na prínos kultúry na zlepšenie psychickej pohody a regenerácie ľudí.

## 5. Vplyvy na chránené územia vrátanie návrhu na ich zmiernenie

Územnou ochranou prírody sa v zmysle zákona č. 543/2002 Z. z. o ochrane prírody a krajiny v znení neskorších predpisov rozumie osobitná ochrana prírody a krajiny vo vymedzenom území v druhom až piatom stupni ochrany.

Žilinský kraj je región s najväčším plošným podielom území v rôznom stupni ochrany v rámci SR. Zachovalé prírodné bohatstvo je chránené vo veľkých súvislých celkoch, ako i v menších maloplošných chránených územiach. Národné parky a chránené krajinné oblasti pokrývajú takmer 60% celkového územia Žilinského kraja.

Národná sústava chránených území

Prehľad veľkoplošných chránených území v Žilinskom kraji

Národné parky: NP Malá Fatra, NP Veľká Fatra, NP Nízke Tatry (NAPANT), Tatranský národný park (TANAP)

Chránené krajinné oblasti: Horná Orava, Kysuce, Strážovské vrchy

Prehľad maloplošných chránených území v Žilinskom kraji

Na území Žilinského kraja sa nachádza 57 národných prírodných rezervácií, 62 prírodných rezervácií, 18 národných prírodných pamiatok, 38 prírodných pamiatok a 18 chránených areálov. Ako prírodné pamiatky sú chránené priamo zo zákona č. 543/2002 Z.z. tiež všetky jaskyne a prírodné vodopády.

Nariadením Vlády SR č.427 z 3.11. 2021 boli v okresoch Ružomberok, Martin, Liptovský Mikuláš, Dolný Kubín, Kysucké Nové Mesto a Žilina vyhlásené prírodné rezervácie ako Pralesy Slovenska.

Európska sústava chránených území

Základnou súčasťou európskej politiky pri ochrane biodiverzity a ekosystémov je úplná realizácia sústavy NATURA 2000, ktorá predstavuje súvislú európsku ekologickú sieť osobitne chránených území, ktoré sú v osobitnom záujme EÚ. V zmysle § 28 zákona č. 543/2002 Z. z. je NATURA2000 definovaná ako „Súvislá európska sústava chránených území“, tvoria ju dva typy území: územia európskeho významu (ÚEV) a chránené vtáčie územia (CHVÚ).

Chránené vtáčie územia (CHVÚ/SKCHVU) boli vyhlásené za chránené na základe kritérií stanovených v smernici Rady č. 79/409/EHS z 2. apríla 1979 o ochrane voľne žijúcich vtákov (smernica o vtákoch). Národný zoznam CHVÚ schválila vláda SR uznesením č. 636/2003 dňa 9. júla 2003. V roku 2004 sa začal proces tvorby vyhlášok a programov starostlivosti pre jednotlivé CHVÚ. Uznesením vlády SR č. 345/2010 z 25. 5. 2010 bol Národný zoznam doplnený a zmenený.

Tab. č. 1 Prehľad CHVÚ na území Žilinského kraja

|  |  |  |
| --- | --- | --- |
| Kód lokality | Názov lokality | Útvar ŠOP SR |
| SKCHVU008 | Horná Orava | CHKO Horná Orava |
| SKCHVU013 | Malá Fatra | NP Malá Fatra |
| SKCHVU018 | Nízke Tatry | NP Nízke Tatry |
| SKCHVU028 | Strážovské vrchy | CHKO Strážovské vrchy |
| SKCHVU030 | Tatry | TANAP |
| SKCHVU050 | Chočské vrchy | TANAP |

Zdroj: ŠOP SR, 2019 (http://www.sopsr.sk/natura/index1.php?p=4&lang=sk).

Územia európskeho významu (ÚEV/SKUEV) predstavujú lokality navrhnuté za chránené územia na základe kritérií stanovených v smernici Rady č. 92/43/EHS o ochrane prirodzených biotopov, voľne žijúcich živočíchov a rastlín (smernica o biotopoch). Národný zoznam týchto území schválila vláda SR uznesením č. 239/2004 dňa 17. marca 2004 a bol vydaný výnosom MŽP SR č. 3/2004-5.1 zo 14. júla 2004 a zaslaný na schválenie Európskej komisii (EK). Vláda Slovenskej republiky dňa 25. 10. 2017 schválila druhú aktualizáciu národného zoznamu území európskeho významu, čím si Slovensko splnilo povinnosť vyplývajúcu z členstva v EÚ. Ku 473 chráneným lokalitám s výskytom cenných biotopov a druhov európskeho významu, ktoré boli predložené Európskej komisii v roku 2004 a 2011, pribudlo nových 169 lokalít s výmerou 31 656 ha.

Tab. č. 2 Prehľad ÚEV na území Žilinského kraja

| Kód lokality | Názov lokality | Útvar ŠOP SR |
| --- | --- | --- |
| [SKUEV0057](http://www.sopsr.sk/natura/index1.php?p=4&sec=5&kod=SKUEV0057) | Rašeliniská Oravskej kotliny | Správa CHKO Horná Orava |
| [SKUEV0058](http://www.sopsr.sk/natura/index1.php?p=4&sec=5&kod=SKUEV0058) | Tlstá | Správa NAPANT |
| [SKUEV0059](http://www.sopsr.sk/natura/index1.php?p=4&sec=5&kod=SKUEV0059) | Jelšie | Správa NAPANT |
| [SKUEV0060](http://www.sopsr.sk/natura/index1.php?p=4&sec=5&kod=SKUEV0060) | Chraste | Správa NAPANT |
| [SKUEV0061](http://www.sopsr.sk/natura/index1.php?p=4&sec=5&kod=SKUEV0061) | Demänovská slatina | Správa NAPANT |
| [SKUEV0101](http://www.sopsr.sk/natura/index1.php?p=4&sec=5&kod=SKUEV0101) | Klokočovské rašeliniská | Správa CHKO Kysuce |
| [SKUEV0141](http://www.sopsr.sk/natura/index1.php?p=4&sec=5&kod=SKUEV0141) | Belá | Správa TANAP |
| [SKUEV0142](http://www.sopsr.sk/natura/index1.php?p=4&sec=5&kod=SKUEV0142) | Hybica | Správa TANAP |
| [SKUEV0143](http://www.sopsr.sk/natura/index1.php?p=4&sec=5&kod=SKUEV0143) | Biely Váh | Správa TANAP |
| [SKUEV0145](http://www.sopsr.sk/natura/index1.php?p=4&sec=5&kod=SKUEV0145) | Medzi bormi | Správa TANAP |
| [SKUEV0147](http://www.sopsr.sk/natura/index1.php?p=4&sec=5&kod=SKUEV0147) | Žarnovica | Správa NP Veľká Fatra |
| [SKUEV0150](http://www.sopsr.sk/natura/index1.php?p=4&sec=5&kod=SKUEV0150) | Červený grúň | Správa NAPANT |
| [SKUEV0152](http://www.sopsr.sk/natura/index1.php?p=4&sec=5&kod=SKUEV0152) | Sliačske travertíny | Správa NAPANT |
| [SKUEV0164](http://www.sopsr.sk/natura/index1.php?p=4&sec=5&kod=SKUEV0164) | Revúca | Správa NP Veľká Fatra |
| [SKUEV0185](http://www.sopsr.sk/natura/index1.php?p=4&sec=5&kod=SKUEV0185) | Pramene Hruštínky | Správa CHKO Horná Orava |
| [SKUEV0187](http://www.sopsr.sk/natura/index1.php?p=4&sec=5&kod=SKUEV0187) | Rašeliniská Oravských Beskýd | Správa CHKO Horná Orava |
| [SKUEV0188](http://www.sopsr.sk/natura/index1.php?p=4&sec=5&kod=SKUEV0188) | Pilsko | Správa CHKO Horná Orava |
| [SKUEV0189](http://www.sopsr.sk/natura/index1.php?p=4&sec=5&kod=SKUEV0189) | Babia hora | Správa CHKO Horná Orava |
| [SKUEV0190](http://www.sopsr.sk/natura/index1.php?p=4&sec=5&kod=SKUEV0190) | Slaná voda | Správa CHKO Horná Orava |
| [SKUEV0191](http://www.sopsr.sk/natura/index1.php?p=4&sec=5&kod=SKUEV0191) | Rašeliniská Bielej Oravy | Správa CHKO Horná Orava |
| [SKUEV0192](http://www.sopsr.sk/natura/index1.php?p=4&sec=5&kod=SKUEV0192) | Prosečné | Správa TANAP |
| [SKUEV0193](http://www.sopsr.sk/natura/index1.php?p=4&sec=5&kod=SKUEV0193) | Zimník | Správa CHKO Horná Orava |
| [SKUEV0194](http://www.sopsr.sk/natura/index1.php?p=4&sec=5&kod=SKUEV0194) | Hybická tiesňava | Správa TANAP |
| [SKUEV0197](http://www.sopsr.sk/natura/index1.php?p=4&sec=5&kod=SKUEV0197) | Salatín | Správa NAPANT |
| [SKUEV0198](http://www.sopsr.sk/natura/index1.php?p=4&sec=5&kod=SKUEV0198) | Zvolen | Správa NAPANT |
| [SKUEV0221](http://www.sopsr.sk/natura/index1.php?p=4&sec=5&kod=SKUEV0221) | Varínka | Správa NP Malá Fatra |
| [SKUEV0222](http://www.sopsr.sk/natura/index1.php?p=4&sec=5&kod=SKUEV0222) | Jelešňa | Správa CHKO Horná Orava |
| [SKUEV0228](http://www.sopsr.sk/natura/index1.php?p=4&sec=5&kod=SKUEV0228) | Švihrová | Správa TANAP |
| [SKUEV0238](http://www.sopsr.sk/natura/index1.php?p=4&sec=5&kod=SKUEV0238) | Veľká Fatra | Správa NP Veľká Fatra |
| [SKUEV0239](http://www.sopsr.sk/natura/index1.php?p=4&sec=5&kod=SKUEV0239) | Kozol | Správa NP Malá Fatra |
| [SKUEV0240](http://www.sopsr.sk/natura/index1.php?p=4&sec=5&kod=SKUEV0240) | Kľak | Správa NP Malá Fatra |
| [SKUEV0241](http://www.sopsr.sk/natura/index1.php?p=4&sec=5&kod=SKUEV0241) | Svrčinník | Správa CHKO Poľana |
| [SKUEV0243](http://www.sopsr.sk/natura/index1.php?p=4&sec=5&kod=SKUEV0243) | Orava | Správa CHKO Horná Orava |
| [SKUEV0244](http://www.sopsr.sk/natura/index1.php?p=4&sec=5&kod=SKUEV0244) | Harmanecký Hlboký jarok | Správa CHKO Poľana |
| [SKUEV0251](http://www.sopsr.sk/natura/index1.php?p=4&sec=5&kod=SKUEV0251) | Zázrivské lazy | Správa NP Malá Fatra |
| [SKUEV0252](http://www.sopsr.sk/natura/index1.php?p=4&sec=5&kod=SKUEV0252) | Malá Fatra | Správa NP Malá Fatra |
| [SKUEV0253](http://www.sopsr.sk/natura/index1.php?p=4&sec=5&kod=SKUEV0253) | Váh | Správa TANAP |
| [SKUEV0254](http://www.sopsr.sk/natura/index1.php?p=4&sec=5&kod=SKUEV0254) | Močiar | Správa NP Malá Fatra |
| [SKUEV0255](http://www.sopsr.sk/natura/index1.php?p=4&sec=5&kod=SKUEV0255) | Šujské rašelinisko | Správa NP Malá Fatra |
| [SKUEV0256](http://www.sopsr.sk/natura/index1.php?p=4&sec=5&kod=SKUEV0256) | Strážovské vrchy | Správa CHKO Strážovské vrchy |
| [SKUEV0288](http://www.sopsr.sk/natura/index1.php?p=4&sec=5&kod=SKUEV0288) | Kysucké Beskydy | Správa CHKO Kysuce |
| [SKUEV0289](http://www.sopsr.sk/natura/index1.php?p=4&sec=5&kod=SKUEV0289) | Chmúra | Správa CHKO Kysuce |
| [SKUEV0296](http://www.sopsr.sk/natura/index1.php?p=4&sec=5&kod=SKUEV0296) | Turková | Správa NAPANT |
| [SKUEV0300](http://www.sopsr.sk/natura/index1.php?p=4&sec=5&kod=SKUEV0300) | Skribňovo | Správa NAPANT |
| [SKUEV0302](http://www.sopsr.sk/natura/index1.php?p=4&sec=5&kod=SKUEV0302) | Ďumbierske Tatry | Správa NAPANT |
| [SKUEV0304](http://www.sopsr.sk/natura/index1.php?p=4&sec=5&kod=SKUEV0304) | Oravská vodná nádrž | Správa CHKO Horná Orava |
| [SKUEV0305](http://www.sopsr.sk/natura/index1.php?p=4&sec=5&kod=SKUEV0305) | Choč | Správa TANAP |
| [SKUEV0306](http://www.sopsr.sk/natura/index1.php?p=4&sec=5&kod=SKUEV0306) | Pod Suchým hrádkom | Správa TANAP |
| [SKUEV0307](http://www.sopsr.sk/natura/index1.php?p=4&sec=5&kod=SKUEV0307) | Tatry | Správa TANAP |
| [SKUEV0308](http://www.sopsr.sk/natura/index1.php?p=4&sec=5&kod=SKUEV0308) | Machy | Správa TANAP |
| [SKUEV0310](http://www.sopsr.sk/natura/index1.php?p=4&sec=5&kod=SKUEV0310) | Kráľovohoľské Tatry | Správa NAPANT |
| [SKUEV0381](http://www.sopsr.sk/natura/index1.php?p=4&sec=5&kod=SKUEV0381) | Dielnice | Správa NP Veľká Fatra |
| [SKUEV0382](http://www.sopsr.sk/natura/index1.php?p=4&sec=5&kod=SKUEV0382) | Turiec a Blatnický potok | Správa NP Veľká Fatra |
| [SKUEV0642](http://www.sopsr.sk/natura/index1.php?p=4&sec=5&kod=SKUEV0642) | Javornícky hrebeň | Správa CHKO Kysuce |
| [SKUEV0643](http://www.sopsr.sk/natura/index1.php?p=4&sec=5&kod=SKUEV0643) | Ráztocké penovcové pramenisk | Správa CHKO Kysuce |
| [SKUEV0644](http://www.sopsr.sk/natura/index1.php?p=4&sec=5&kod=SKUEV0644) | Petrovička | Správa CHKO Kysuce |
| [SKUEV0647](http://www.sopsr.sk/natura/index1.php?p=4&sec=5&kod=SKUEV0647) | Bystrické sihly | Správa CHKO Kysuce |
| [SKUEV0648](http://www.sopsr.sk/natura/index1.php?p=4&sec=5&kod=SKUEV0648) | Príslop | Správa CHKO Kysuce |
| [SKUEV0655](http://www.sopsr.sk/natura/index1.php?p=4&sec=5&kod=SKUEV0655) | Predmieranka | Správa CHKO Kysuce |
| [SKUEV0657](http://www.sopsr.sk/natura/index1.php?p=4&sec=5&kod=SKUEV0657) | Malý Polom | Správa CHKO Kysuce |
| [SKUEV0658](http://www.sopsr.sk/natura/index1.php?p=4&sec=5&kod=SKUEV0658) | Ústie Bielej Oravy | Správa CHKO Horná Orava |
| [SKUEV0659](http://www.sopsr.sk/natura/index1.php?p=4&sec=5&kod=SKUEV0659) | Koleňová | Správa CHKO Horná Orava |
| [SKUEV0660](http://www.sopsr.sk/natura/index1.php?p=4&sec=5&kod=SKUEV0660) | Macangov Beskyd | Správa CHKO Horná Orava |
| [SKUEV0661](http://www.sopsr.sk/natura/index1.php?p=4&sec=5&kod=SKUEV0661) | Hruštínska hoľa | Správa CHKO Horná Orava |
| [SKUEV0662](http://www.sopsr.sk/natura/index1.php?p=4&sec=5&kod=SKUEV0662) | Vasiľovská hoľa | Správa CHKO Horná Orava |
| [SKUEV0663](http://www.sopsr.sk/natura/index1.php?p=4&sec=5&kod=SKUEV0663) | Šíp | Správa NP Malá Fatra |
| [SKUEV0664](http://www.sopsr.sk/natura/index1.php?p=4&sec=5&kod=SKUEV0664) | Uholníky | Správa NP Malá Fatra |
| [SKUEV0665](http://www.sopsr.sk/natura/index1.php?p=4&sec=5&kod=SKUEV0665) | Strečnianske meandre Váhu | Správa NP Malá Fatra |
| [SKUEV0667](http://www.sopsr.sk/natura/index1.php?p=4&sec=5&kod=SKUEV0667) | Slnečné skaly | Správa NP Malá Fatra |
| [SKUEV0671](http://www.sopsr.sk/natura/index1.php?p=4&sec=5&kod=SKUEV0671) | Olešnianske rašeliniská | Správa CHKO Kysuce |
| [SKUEV0777](http://www.sopsr.sk/natura/index1.php?p=4&sec=5&kod=SKUEV0777) | Starobystrické prenovcové pr | Správa CHKO Kysuce |
| [SKUEV0826](http://www.sopsr.sk/natura/index1.php?p=4&sec=5&kod=SKUEV0826) | Lomnianska hoľa | Správa CHKO Horná Orava |
| [SKUEV0828](http://www.sopsr.sk/natura/index1.php?p=4&sec=5&kod=SKUEV0828) | Vahanov | Správa CHKO Horná Orava |
| [SKUEV0830](http://www.sopsr.sk/natura/index1.php?p=4&sec=5&kod=SKUEV0830) | Polesie | Správa CHKO Kysuce |
| [SKUEV0831](http://www.sopsr.sk/natura/index1.php?p=4&sec=5&kod=SKUEV0831) | Zemanovská sihla | Správa CHKO Kysuce |
| [SKUEV0832](http://www.sopsr.sk/natura/index1.php?p=4&sec=5&kod=SKUEV0832) | Alúvium Markovho potoka | Správa CHKO Kysuce |
| [SKUEV0833](http://www.sopsr.sk/natura/index1.php?p=4&sec=5&kod=SKUEV0833) | Sútok Kysuce s Bystricou | Správa CHKO Kysuce |
| [SKUEV0834](http://www.sopsr.sk/natura/index1.php?p=4&sec=5&kod=SKUEV0834) | Ľadonhora | Správa CHKO Kysuce |
| [SKUEV0835](http://www.sopsr.sk/natura/index1.php?p=4&sec=5&kod=SKUEV0835) | Stredný tok Bystrice | Správa CHKO Kysuce |
| [SKUEV0836](http://www.sopsr.sk/natura/index1.php?p=4&sec=5&kod=SKUEV0836) | Zákopčianske lúky | Správa CHKO Kysuce |
| [SKUEV0838](http://www.sopsr.sk/natura/index1.php?p=4&sec=5&kod=SKUEV0838) | Rakovsko-milošovské rašeliniská | Správa CHKO Kysuce |
| [SKUEV0839](http://www.sopsr.sk/natura/index1.php?p=4&sec=5&kod=SKUEV0839) | Kolárovické lúky | Správa CHKO Kysuce |
| [SKUEV0885](http://www.sopsr.sk/natura/index1.php?p=4&sec=5&kod=SKUEV0885) | Meandre Rajčanky | Správa CHKO Strážovské vrchy |
| [SKUEV0930](http://www.sopsr.sk/natura/index1.php?p=4&sec=5&kod=SKUEV0930) | Lúčanská Fatra | Správa NP Veľká Fatra |
| [SKUEV0960](http://www.sopsr.sk/natura/index1.php?p=4&sec=5&kod=SKUEV0960) | Niva Turca | Správa NP Veľká Fatra |
| [SKUEV0963](http://www.sopsr.sk/natura/index1.php?p=4&sec=5&kod=SKUEV0963) | Osadská | Správa CHKO Horná Orava |
| [SKUEV0964](http://www.sopsr.sk/natura/index1.php?p=4&sec=5&kod=SKUEV0964) | Lesnianska hoľa | Správa CHKO Horná Orava |
| [SKUEV1059](http://www.sopsr.sk/natura/index1.php?p=4&sec=5&kod=SKUEV1059) | Jelšie | Správa NAPANT |
| [SKUEV1152](http://www.sopsr.sk/natura/index1.php?p=4&sec=5&kod=SKUEV1152) | Sliačske travertíny | Správa NAPANT |
| [SKUEV1197](http://www.sopsr.sk/natura/index1.php?p=4&sec=5&kod=SKUEV1197) | Salatín | Správa NAPANT |
| [SKUEV1310](http://www.sopsr.sk/natura/index1.php?p=4&sec=5&kod=SKUEV1310) | Kráľovohoľské Tatry | Správa NAPANT |
| [SKUEV2101](http://www.sopsr.sk/natura/index1.php?p=4&sec=5&kod=SKUEV2101) | Klokočovské rašeliniská | Správa CHKO Kysuce |
| [SKUEV2222](http://www.sopsr.sk/natura/index1.php?p=4&sec=5&kod=SKUEV2222) | Jelešňa | Správa CHKO Horná Orava |
| [SKUEV2240](http://www.sopsr.sk/natura/index1.php?p=4&sec=5&kod=SKUEV2240) | Kľak | Správa NP Malá Fatra |
| [SKUEV2288](http://www.sopsr.sk/natura/index1.php?p=4&sec=5&kod=SKUEV2288) | Kysucké Beskydy | Správa CHKO Kysuce |
| [SKUEV2304](http://www.sopsr.sk/natura/index1.php?p=4&sec=5&kod=SKUEV2304) | Oravská vodná nádrž | Správa CHKO Horná Orava |

Zdroj: ŠOP SR, 2019 (http://www.sopsr.sk/natura/index1.php?p=4&lang=sk).

Územný systém ekologickej stability (ÚSES)

Návrh kostry územného systému ekologickej stability vytvára v krajinnom priestore ekologickú sieť, ktorá:

1. zabezpečuje územnú ochranu všetkým ekologicky hodnotným segmentom v území,
2. vymedzuje priestory umožňujúce trvalú existenciu, rozmnožovanie, úkryt a výživu rastlinným a živočíšnym spoločenstvám typickým pre daný región - biocentrá (majú charakter jadrových území s prioritným ekostabilizačným účinkom v krajine),
3. umožňuje migráciu a výmenu genetických informácií živých organizmov – biokoridory a jadrové územia,
4. zlepšuje pôdoochranné, klimatické a ekostabilizačné podmienky,
5. zabezpečuje optimálny rozvoj prírodných, civilizačných a kultúrnych hodnôt v území.

V období 2005-2008 sa aktualizovali dokumentácie RÚSES okresov Žilina, Bytča, Kysucké Nové Mesto (SAŽP, 2006). V období 2009-2013 sa aktualizovali dokumentácie RÚSES okresov: Čadca, Dolný Kubín, Liptovský Mikuláš, Martin, Ružomberok, Turčianske Teplice, Tvrdošín.

Územia chránené podľa medzinárodných dohovorov

V rámci medzinárodných dohovorov platí na území Slovenska niekoľko dôležitých zmlúv a dohovorov, ktoré majú za cieľ výraznejšie zachovanie svetového dedičstva na Zemi. Podľa nich sú vyčlenené chránené územia a lokality, ktoré nie sú kategóriou chráneného územia podľa zákona č.543/2002 Z. z, ale tvoria významnú základňu pre rozvoj vedy a prezentácie ochrany prírody v zahraničí. Tieto územia môžu súčasne patriť aj do národnej sústavy chránených území, alebo do navrhovanej európskej súvislej sústavy chránených území Natura 2000.

V zmysle Medzinárodnej dohody UNESCO o ochrane významných prírodných krás v rámci programu „Človek a biosféra“ (MaB) bola v roku 1993 spoločne s Poľskou časťou Tatranského národného parku vyhlásená Biosférická rezervácia Tatry. Biosférická rezervácia plní tri základné funkcie (funkciu ochrany prírody, rozvojovú funkciu, logistickú funkciu). V rámci svojich funkcií je zapojená do integrovaného procesu ochrany biodiverzity. Zabezpečuje ochranu biodiverzity na génovej, druhovej a ekosystémovej úrovni, podporuje trvalo udržateľné využívanie zložiek biodiverzity a spravodlivú deľbu úžitku plynúceho z využívania genetických zdrojov. Ústredný motív biosférickej rezervácie je spojenie ochrany biodiverzity s potrebami rozvoja miestnych komunít a výskum, sústavný monitoring, školenie a výchova. Výmera územia je: 113221 ha, z toho jadrová zóna: 49633 ha, nárazníková zóna: 23744 ha, a prechodná zóna: 39844 ha.

V zmysle Dohovoru o mokradiach, majúcich medzinárodný význam, najmä ako biotopy vodného vtáctva (Ramsarský dohovor) boli v Žilinskom kraji zapísané do zoznamu ramsarských lokalít nasledujúce územia:

* Mokrade Turca
* Mokrade Oravskej kotliny
* Rieka Orava a jej prítoky
* Jaskyne Demänovskej doliny

Chránené stromy

Predstavujú samostatnú kategóriu ochrany prírody a rovnako ako chránené druhy, chránené územia, územia európskeho významu, súkromné chránené územia a ochranné pásma patria medzi osobitne chránené časti prírody a krajiny vymedzené v zákone č. 543/2002 Z. z. o ochrane prírody a krajiny v znení neskorších predpisov (ďalej len zákon). Sú to stromy s osobitnou právnou ochranou, rozptýlené v krajine na najrozmanitejších miestach, tam, kde im prírodné podmienky a starostlivosť ľudských generácií umožnili rásť a dožiť sa súčasnosti. Sú súčasťou poľnohospodárskej krajiny, lesných komplexov, ale aj ľudských sídiel, historických záhrad alebo parkov. Sú to buď jednotlivé exempláre, alebo menej či viacpočetné skupiny, ale aj rozsiahle stromoradia, náhodne umiestnené alebo zámerne vysadené človekom. Na území Žilinského kraja sa nachádza 127 chránených stromov.

Chránené vodohospodárske oblasti

V zmysle zákona č.364/2004 Z. z. vodný zákon, v znení neskorších predpisov § 31, územie, ktoré svojimi prírodnými podmienkami tvorí významnú prirodzenú akumuláciu vôd, vláda môže vyhlásiť za chránenú vodohospodársku oblasť (ďalej CHVO).

Na území Žilinského samosprávneho kraja sa jedná o nasledujúce CHVO :

* CHVO Beskydy - Javorníky
* CHVO Veľká Fatra
* CHVO Nízke Tatry – západná časť
* CHVO Nízke Tatry – východná časť
* CHVO Strážovské vrchy

Pripravované CHVO na vyhlásenie :

* CHVO Západné Tatry
* východná časť Chočských vrchov.

Nepredpokladá sa, že navrhované aktivity v strategickom dokumente budú mať negatívne vplyvy na chránené územia a územia NATURA 2000 v Žilinskom kraji. Niektoré expozície kultúrnych inštitúcií sa nachádzajú na území ochranných pásiem CHKO Kysuce, NP Malá Fatra, NP Veľká Fatra, CHKO Horná Orava, TANAP. Opatrenia Smart koncepcie kultúry nepočítajú s aktivitami, ktoré by mali negatívny vplyv na ochranu prírody v týchto územiach.

Všeobecný charakter strategického dokumentu neumožňuje presnú lokalizáciu a potrebnú identifikáciu konkrétnych aktivít v území kraja, nielen v chránených územiach. Jednotlivé aktivity uvedené v indikatívnom zozname projektových zámerov a smart riešení je preto potrebné hodnotiť v nižších etapách prípravy a na úrovni jednotlivých činností.

## 6. Možné riziká súvisiace s uplatňovaním strategického dokumentu

V súvislosti s uplatňovaním strategického dokumentu sa nepredpokladajú žiadne osobitné riziká vo vzťahu k ochrane životného prostredia a zdravia.

## 7. Vplyvy na životné prostredie presahujúce štátne hranice

Žilinský kraj má spoločnú hranicu s Poľskom a Českou republikou. Významné vplyvy, ani  
nepriaznivé vplyvy strategického dokumentu na životné prostredie presahujúce štátne hranice Slovenskej republiky sa nepredpokladajú.

# IV. Dotknuté subjekty

## 1. Vymedzenie zainteresovanej verejnosti vrátane jej združení

Zainteresovanou verejnosťou pri posudzovaní vplyvov strategických dokumentov sú všetci občania, združenia a iniciatívy občanov, právnické a fyzické osoby pôsobiace na území Žilinského kraja.

## 2. Zoznam dotknutých subjektov

Dotknutými subjektmi sú všetky orgány samosprávy a štátnej správy na národnej a regionálnej úrovni.

***Orgány štátnej správy:***

*Ministerstvá*

* Ministerstvo kultúry SR, Nám. SNP č. 33, 813 31 Bratislava
* Ministerstvo dopravy a výstavby SR, Námestie Slobody 6, 810 05 Bratislava
* Ministerstvo životného prostredia SR, Námestie Ľ. Štúra 1, 812 35 Bratislava
* Ministerstvo pôdohospodárstva a rozvoja vidieka SR, Dobrovičova 12, 812 66 Bratislava
* Ministerstvo hospodárstva SR, Mlynské nivy 44/a, 827 15 Bratislava 212
* Ministerstvo školstva, vedy, výskumu a športu SR, Stromová 1, 813 30 Bratislava

*Okresné úrady s krajskou pôsobnosťou*

* Okresný úrad Žilina - odbor starostlivosti o životné prostredie, Vysokoškolákov 8556/338, 010 08 Žilina
* Okresný úrad Žilina – odbor cestnej dopravy a pozemné komunikácie, Vysokoškolákov 8556/338, 010 08 Žilina
* Okresný úrad Žilina - výstavby a bytovej politiky, Vysokoškolákov 8556/338, 010 08 Žilina
* Okresný úrad Žilina – odbor pozemkový a lesný, Vysokoškolákov 8556/338, 010 08 Žilina
* Okresný úrad Žilina – odbor školstva, Vysokoškolákov 8556/338, 010 08 Žilina

*Krajský pamiatkový úrad Žilina*

*Regionálny úrad verejného zdravotníctva v Žilinskom kraj*

* Regionálny úrad verejného zdravotníctva Žilina, V. Spanyola 27, 011 71 Žilina
* Regionálny úrad verejného zdravotníctva v Čadci, Palárikova 1156, 022 01 Čadca
* Regionálny úrad verejného zdravotníctva v Dolnom Kubíne, Nemocničná 12, 026 01 Dolný Kubín
* Regionálny úrad verejného zdravotníctva v Martine, Kuzmányho 27, 036 80 Martin
* Regionálny úrad verejného zdravotníctva v Liptovskom Mikuláši, Ul. Štúrova 36, 031 80 Liptovský Mikuláš

***Orgány samosprávy:***

*Samosprávne kraje*

* Úrad Banskobystrického samosprávneho kraja, Námestie SNP 23, 974 01 Banská Bystrica
* Trenčiansky samosprávny kraj, K dolnej stanici 7282/20A, 911 01 Trenčín
* Úrad Prešovského samosprávneho kraja, Námestie mieru 2, 080 01 Prešov

*Mestá, obce v Žilinskom samosprávnom kraji*

## 3. Dotknuté susedné štáty

Významné vplyvy, ani značne nepriaznivé vplyvy strategického dokumentu na životné prostredie presahujúce štátne hranice sa Slovenskej republiky sa nepredpokladajú. Pokiaľ by sa v priebehu procesu posudzovania strategického dokumentu v zmysle Zákona 24/2006 Z.z. v platnom znení zistili fakty, ktoré by mohli viesť k významným cezhraničným vplyvom vo vzťahu k Českej republike alebo Poľskej republike, budú tieto vplyvy vyhodnotené.

# VI. Miesto a dátum vypracovania oznámenia

Žilina, 17.1.2021

## 1. Meno spracovateľa oznámenia

Ing. Peter Šimčák

## 2. Potvrdenie správnosti údajov oznámenia podpisom oprávneného zástupcu obstarávateľa, pečiatka

Mgr. Martin Hromada, PhD.

riaditeľ odboru kultúry

Úrad Žilinského samosprávneho kraja

Komenského 48, 011 09 Žilina

Slovenská republika

E-mail: martin.hromada@zilinskazupa.sk